**Sonetul asfințirii**

*Radu Iorgulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aș mai găsi o rază de lumină

să îmi topească palmele de ceară,

când ochii mei bătrâni de-atâta vară

se sting în ruga lor fără vreo vină.

\*

Și taine risipite către seară

prin frunzele zâmbind a lună plină

îmi fac ușoară crucea și senină,

nu mă mai tem de-a stelelor povară.

\*

Poate că alte flăcari căutate

de pana ta căzută-n amintire

împărtășesc iubirea cu dreptate.

\*

Eu ramân prințul fără de palate,

umbră căzută lung în asfințire,

îmi ești în oase, nu te mai pot scoate.